VitaePro

VitaePro on norjalaisen VitaeLabin markkinoima lisäravintoaine, jota myydään jatkuvan tilauksen menetelmällä eri Pohjoismaissa. Tuote lanseerattiin Suomessa 2008 ja se on noussut yhdeksi myydyimmistä ravintolisistä.VitaePro laajentaa asiakaskuntaa jatkuvalla tv-näkyvyydellä, MTV3 20.3.2015, viitattu 25.3.2015.Burana on Suomen luotetuin - Ibumax syrjäytti Aspirinin, Markkinointi & Mainonta 7.3.2014, viitattu 25.3.2015. Tuotteen terveysväitteet ovat herättäneet kritiikkiä, ja Ruotsin kuluttaja-asiamies haastoi syksyllä 2014 VitaeLabin markkinaoikeuteen harhaanjohtavasta markkinoinnista. Markkinaoikeus ratkaisi asian VitaeLabin hyväksi ja hylkäsi kuluttaja-asiamiehen vaatimuksen saada ennakkoratkaisua Euroopan yhteisöjen tuomioistuimesta.   Marknadsföring av kosttillskott; nu fråga om inhämtande av förhandsavgörande från EU-domstolen, Marknadsdomstolen 12.5.2015, viitattu 10.8.2015. 

VitaePron koostumuksessa yhdistyvät astaksantiini, luteiini, zeaksantiini, omega-3-rasvahapot, seleeni, B12- C-, D- ja E-vitamiini sekä Boswellia serrata.Vitaepro koostumus: http://www.vitaepro.fi/koostumus/ , viitattu 10.7.2018 Ainesosien vaikutuksia elimistöön kerrotaan tutkitun tieteellisesti.Tieteellinen tutkimus koskien Vitaeprota: http://www.vitaelab.fi/Sivut/VitaePro-ja-tieteellinen-tutkimus Astaksantiini toimii kasveissa antioksidanttina. Sitä tuottavaa levää esiintyy luonnossa, mutta levää myös viljellään aurinkoisissa maanosissa.Astaksantiini: http://www.vitaelab.fi/Terveystietoa/Astaksantiini Euroopan elintarviketurvallisuusvirasto ei ole vahvistanut yhtään tutkimaansa astaksantiinia koskevaa terveysväittämää.Borgelöv, Theresa: Vitaepro, en bluff?  Kostschema-blogi, 21.2.2015, viitattu 25.3.2015. D-vitamiinia tarvitaan puolestaan muun muassa normaalin lihastoiminnan ylläpitämiseen. VitaePro-ravintolisä sisältää markkinoijan mukaan ”runsaasti” näitä kaikkia. EU:n komission hyväksymien terveysväitteiden mukaan VitaePron sisältämät antioksidantit seleeni, C-ja E-vitamiini edistävät solujen suojaamista hapetusstressiltä eli oksidatiivisen stressin aikaansaamilta haitallisilta reaktioilta.

Yritys
VitaeLab on Sana Pharma AS:n vuonna 2002 perustama tytäryhtiö ja ravintolisiin erikoistunut verkkokauppa. Pohjoismaissa toimivalla yrityksellä on Suomen lisäksi markkinointisivustot myös ruotsiksi, tanskaksi ja norjaksi. Muita VitaeLabin markkinoimia ravintolisiä ovat OmegaPro, ImmunoPlus, MultiPro, Cal-Mag ja Active Q10. Tuotteiden tilaaminen tapahtuu kestotilausperiaatteella, jolloin asiakas saa uuden tuotelähetyksen normaalisti kuuden viikon välein niin kauan kuin itse haluaa.

Markkinointi
VitaeProta myydään mm. yrityksen oman verkkokaupan kautta. Lisäksi markkinoinnissa käytetään televisio-, printti- ja digitaalista mainontaa sekä perinteistä suoramarkkinointia ja puhelinmyyntiä. Tuotteet toimitetaan kirjeenä. VitaePron yksi lähetys eli 44 kapselia maksaa 36,9 euroa. Uusille asiakkaille yritys tarjoaa tuotteen kokeilua puoleen hintaan VitaePro.fi Hintatieto, viitattu 10.7.2018. Tuotteen kohderyhmänä ovat yli 45-vuotiaat. VitaeLab on Suomen Asiakkuusmarkkinointiliiton (ASML) jäsen.ASML Jäsenyritykset, viitattu 16.2.2017.

Kesällä 2014 ja 2015 VitaeProta mainostettiin suurella pohjoismaisella televisiokampanjalla, jonka päämainoselokuvan suomalaisversion tähtenä esiintyy tanssiva ja laulava Nicke Lignell."Maailman ärsyttävin mainos" - nyt puhuu tanssahteleva Nicke Lignell , Ilta-Sanomat 12.8.2014, viitattu 25.3.2015. Vuonna 2014 VitaeLab olikin 135 502 mainossekunnillaan Suomen yhdeksänneksi suurin tv-mainostaja.Muukkonen, Henrik: Unilever oli taas Suomen suurin tv-mainostaja, Markkinointi & Mainonta 23.1.2015. Viitattu 11.11.2015. Kesällä 2017 samantyylisessä tv-mainoksessa esiintyi Mikko Leppilampi,Se toimii joo, VitaeLab. Viitattu 1.7.2017. ja kesällä 2022 tuotetta mainostettiin uusintaversiolla vuoden 2014 mainosspotista alkuperäisine Nicke Lignellin ääniraitoineen mutta uusin näyttelijöin.

Tuotteen muita tunnettuja suomalaisia mainoshahmoja ovat olleet laulaja Marion Rung, uimari Hanna-Maria Seppälä ja soutaja Pertti Karppinen.VitaeLab, Vertailussa.fi, viitattu 25.3.2015.

VitaePro muissa maissa
Ruotsin kuluttaja-asiamies haastoi VitaeLabin syksyllä 2014 markkinaoikeuteen harhaanjohtavasta markkinoinnista ja sekä Ruotsin että EU:n markkinointisäännösten rikkomisesta.KO stämmer bolaget bakom VitaePro , Forskning om, Oberoende information om kosttillskott, helmikuu 2015, viitattu 25.3.2015., mutta Ruotsin markkinaoikeus ratkaisi asian VitaeLabin hyväksi.  Myös Norjassa on keskusteltu julkisuudessa tuotteen markkinointimenetelmistä.Rystet over VitaePro-markedsføring, NRK 28.01.2009, viitattu 25.3.2015. Monien lääkärien, kuten Karoliinisen instituutin ravitsemusepidemiologin Agneta Åkessonin mukaan ravintolisät ovat hukkaan heitettyä rahaa.Hariz, Viktor: Forskare: ”Kosttillskott är pengar i sjön”, Sveriges Television 26.11.2014, viitattu 25.3.2015.

Lähteet

Luokka:Lisäravinteet